सच कहूं तो यह सुनकर मैं और खुश हो गया। खुशी थी कि प्रतिमा अब अपने मन के भाव मेरे सामने जता रही थी। मैं उत्साहित था। खैर, ऐसे ही रोज शाम को मैं प्रतिमा से मिलने लगा। वो ऑफिस से 12.30 या 12 बजे तक पहुंचती और कुछ देर में ऊपर आ जाती। हम दोनों छत पर बैठे रहते और 2 बजे तक बातें करते। इस बीच उसने मुझे अपना नंबर दिया, मगर वह कहती कि वो फेसबुक और वॉट्सऐप पर नहीं है ताकि रिशअतेदार तंग न करें। और मुझे भी उसे कभी कॉल करने की जरूरत महसूस नहीं हुई। मैं भी दिन में बिजी ही रहता था। एक दिन मैंने उसे कहा कि चलो मेरे घर चलो नीचे। उसने कहा कि नहीं, कोई देख लेगा। मैंने कहा कि देख तो कोई छत पर भी सकता है। तो उसने कहा कि छत की बात अलग है औऱ कमरे की बात अलग।